Lo-Renz-O/malagasy-sentence huggingface dataset:
Ny fiompiana ny akoho dia mifamatotra amin’ny lafiny toe-karena satria tena orinasa mihitsy izany raha mijery ny fiompiana akoho manatodilava isika. Anisan’ny jerena eto araka izany ny fifandraisan’ny mpiompy izay mpamokatra ka hatrany amin’ny mpanjifa ny vokatra ohatra eo amin’ny lafiny vidin’ny atody.
Antony eo amin’ny lohahevitra zava-dehibe tokoa ny asa fikarohana tahaka itony amin’ny fanatsarana sy fampahafantarana ny zava-kanto malagasy. Ny literatiora no nosafidianay hanehoana izany. Misokajy roa lehibe izy io. Talohan’ny nidiran’ny soratra teto madagasikara dia ny literatiora am-bava no nanehoana ny hakanton’ny teny. Rehefa tonga teto kosa ireo misionera dia nisy rivo-baovao nitsoka teo amin’ny sehatry ny literatiora ka nipoitra ny literatiora an-tsoratra. Araka izany, misy fizarana roa lehibe ny literatiora ny am-bava sy ny an-tsoratra. Ity farany no nosafidianay hanompanana ny asa fikarohana. Mbola ahitana karazany maro ny an-tsoratra kanefa ny tantara foronina no noraisinay hitrandrahana ny lohahevitra. Maro sy tsy voatanisa ny lohahevitra azo trandrahina anatin’ireny tantara foronina ireny. Tsy voafetra ny endrika isehoan’ny tantara foronina 1hoy i l. Bopp. Asongadiny fa mivalapatra ny lohahevitra azo resahana ao anatin’ireny tantara foronina ireny. Tsy nisalasala anefa izahay nisafidy ny lohahevitra momba ny resaka fanabeazana amin’ny maha vaindohan-draharaha azy eo amin’ny fampandrosoana ny firenena. Tokony ho atao laharam-pahamehana tokoa ny fanabeazana raha tiana ny hanana olona sy firenena vanona. Io no fanalahidim-pahombiazana hoy i fety michel.
Manana ny mampisongadina azy ny distrikan’arivonimamo raha ity lafiny fialam- boly no hasian-teny. Azo sokajiana telo miavaka izany dia ny fialam-boly enti-mitaiza vatana, enti-mampivelatra ny saina ary enti-mamalifaly ny fo amam-panahy. Ny fialam-boly moa dia fanalana disadisa, fanaovana izay hampahafinaritra ny tena rehefa avy milofo miasa 31 i.5.3.1. Fialam-boly enti-mitaiza vatana
Ey vahoaka malagasy mpiray tanindrazana! Eo andalam-panarahana ny tondrozotra isika tsy tsara ny adilahy pôlitika, mahamenatra ny tetezamita lava loatra, atsaharo ny ady seza. Tondrozotra tondrozotra tetezamita aloha hatreto ady seza sy ny sisa asehon’i rima eto fa lava loatra ny tetezamita nisy teto amin’ny firenena. Nisy ny nantsoina hoe ady seza teo amin’ireo ankolafy samihafa, ka ny fitadiavana vahaolana ny amin’izany no nahamaika ny fitondrana, fa tsy ny fidirana amin’ny repoblika fahefatra. Manasongadina izany ihany koa i r. Coft ao amin’ny tononkalony. Ohatra 2 r. Coft, aok’izay
Naharitra elaela ihany ny fampijaliana efa ho rendrika torana ilay zalahy vao navelan’izy roalahy naka aina kely aloha, dia lasa indray ny tery vay manta. Nivalo ilay zalahy nony farany ary nanomboka nidradradradra, vonona hitantara ny fiainany rehetra vh tak 57.
Tantara. Imaitsoanala , tantara an-tsehatra iray nosoratan’i jean joseph rabearivelo, nolalaovin’ny tropy jeannette tamin’ny taona 1936, no hany teatra malagasy naka ity endrika voalohany ity. Misy ihany koa ny antsoina hoe opérette izy io kosa, dia tantara tsangana misy resaka ifanaovana, ary ravahan’ny hira ao anatiny. Mampiditra ny tantara ireo hira ireo, manelanelana azy, ary mamintina amin’ny fiafarany. Ity endrika faharoa ity no hita amin’ny ankamaroan’ny teatra klasika malagasy. Anisan’izany, ny noro kaima nosoratan’i wast ravelomoria, nolalaovin’ny tropy analamanga ny taona 1929; sy ny radama ii , nosoratan’i jean baptiste rakotobe, nolalaovin’ny tropy telonohorefy ny taona 1935. Noho izany, antony iray lehibe nanintona ny olona tamin’ny teatra ny fisian’ny hira mandravaka azy. Ary tsy nahasarika olona mihitsy ny hijery teatra tamin’izany fotoana izany, raha tsy fantatra ny isan’ny hira ao anatiny sy ny mpamorona azy. Nisy ohatra, fampisehoana teatra iray, mitondra ny lohateny hoe vy very tany chine voalaza mialoha fa tsy hisy hira io tantara tsangana io. Ny nampalahelo dia ity tsy nisy nijery ilay teatra, satria tsy nisy hira, hany ka maty antoka ny mpikarakara ny fampisehoana.93 izany no mahatonga ny mpandinika hilaza fa mitomany hira lava izao ny mpijery teatra 94 mampiavaka ny hira teatraly amin’ny hira hafa ny gadona. Bà gasy ihany no gadon-kira hita any amin’ny teatra. Piano, gitara, valiha, lokanga, ary angoridao no zava-maneno fampiasan’ireo mpitendry hira teatraly malaza tamin’izany fotoana izany. Indro hovelabelarina ao amin’ny toko voalohany, ny momba ireo mpamoron-kira sangany teo amin’ny teatra malagasy.
Fitarihana lalana ny vahoaka mba tsy ho kivy na hiraviravy tanana, satria miankina aminy ny ho avin’i madagasikara. Fanaingana ny olona mba hitazona hatrany ny fihavanana malagasy, satria fotoana tena ilàna izany izao. Fitaomana ny olona mba handala hatrany ny maha malagasy, na eo amin’ny fomba fisaina, na eo amin’ny fomba amam-panao. Anisan’ny nandray anjara tamin’ny famoahana ireo lahatsoratra ireo i harioley. Ohatra fitia vao , va
Ramaroson b , op. Cit, p.55 127 dahle, anganon’ny ntaolo, trano printy loterana malagasy, 1971, p.204-206 128 ao amin’ny boky navoakan’i gueunier n sy i solo-raharinjanahary, op. Cit, p.267 en tout cas, par tels sorone, le malgache reconnaît qu’il n’est pas maître de sa vie, mais qu’il la doit à dieu et aux ancêtres. A tout ce qu’il fait, à tout ce qui lui arrive, il recourt à ces autorités
Vita amin’ny teny ny asa soratra vakiany na henoiny, noho ny fisian’ireo karazan- tsarin-teny ao aminy. Manan-karena azy ireny tokoa ny tononkiran’i abel ratsimba. Saika hita ao avokoa mantsy, na ny tamberin-javatra, na ny fanovan- javatra, na ny sarin-teny hafa sisa.
Isan’ny fomba fiady mahomby enti-mampiseho hery ny fidrikinana aty amin’ny don- tany sy kapo-tandroka tsy manaiky lembenana fa miaro hatrany ny heviny ny mpiteny. Izany dia mety hitarika ho amin’ny fandresena satria mety ho leo ny ankilany ary tsy hahaleo dohika. Tsy fidrikinana be fahatany izany fa tsy maintsy ampiasaina ny kanto amin’ny filazan-javatra izay zava-dehibe tokoa aty amin’ny don-tany sy kapo-tandroka.
Nomen’ny filoha ravalomanana teny amin’ny lapan’iavoloha omaly maraina nandritra ny lanonana fifampiarahaban’ny andrim- panjakana sy ny masoivohom-pirenena vahiny eto amintsika noho ny asaramanitra, ny lakilen’ny heveriny fa ho fahombiazana amin’ity taona 2004 ity. Handeha isika hiasa, hiasa mafy, hiasa tsara ary hiasa miaraka, hoy izy. Vita izay ny andraso andraso satria efa niandry ela loatra isika, koa samia mandray ny andraikitra tandrify azy avy. Raha misy ny tokony hatao dia ataovy fa aza miandry an’izatsy na zaroa. Izany no teniny ho an’ny vahoaka ary koa ho an’ireo minisitra isan-tsokajiny. Aoka tsy hifampiandry intsony isika, hoy ihany izy, satria io toe-tsaina io no nampikorosy fahana antsika teto hatramin’izay. Teto dia nomarihiny manokana ny mpiasam- panjakana. Mikasika izay tsy mifampiandry izay ihany, notoloran’ny filohan’ny repoblika fisaorana manokana ny praiminisitra jacques sylla ny amin’ny nanolorany azy tao anatin’ny fotoana fohy ny mpikambana ao ami’nny governemanta nasiam-panavaozana. Hita, hoy izy, fa efa lasa fomba fiasa izao ny tsy misy andraso andraso. Ny governemanta izay nomeny tsodrano hahavita be sady nampitandremany mba ho vonona lalandava satria tsy kilalaon-jaza akory ny fampandrosoana ny firenena. Notsahivin’atoa ravalomanana fa efa nahavita 279.000 km nihodidina izao tontolo izao ny tenany ka izany dia nametrahana an’i madagasikara ho eo amin’ny toerana sahaza azy. Efa voapetraka avokoa ny rafitra enina hampandrosoana, hoy izy, ary tsy ny fitadiavana vola no manahirana antsika fa ny fampiasana azy. Nentaniny noho izany ireo mpikambana ao amin’ny governemanta mba hanatona akaiky kokoa ny vahoaka ary indrindra hiara-hiasa amin’izy ireo.
Mpampianatra mahay manombana ny tenany ny mpampianatra dia tokony ho sahy hitsikera ny tenany sy ny fomba fiasany. Hanao toy ny olona mijery fitaratra izy, ka manombana ny mety sy ny tsy mety eo aminy. Rehefa vita izany, dia vahavahana amin’ny antsipiriany ireo fomba fiasa notombanana mba hahafahana mamolaka ny fitaovana ampiasaina hampitana lesona, sy ilay fahalalana mihitsy. Izay mety hohatsaraina hatrany, ary izay tsy mety kosa, ikarohana ny fomba rehetra hanatsarana azy.
Fehin’ny fampiasana fitenin-drazana hoenti-mandresy lahatra ny fitenin-drazana dia tsy fanaingoana ny lahateny ihany akory fa miandray anjara mivantana ao amin’ny tontolon’ny lahateny izy tohan-kevitra iombonana ; manamafy ny endrika isehoan’ny mpiteny ao amin’ny lahateny ary mampitombo sy manatevina ny lokom-pilazana hoenti-mandresy lahatra. Ankoatra ny filalaovana amin’ny fitenin- drazana dia manamafy ny tohan-kevitra ihany koa ny fampiasana ireo karazan- dahateny samihafa hoenti-mandresy lahatra. Hodinihina ny momba izany.
Ireto kosa no ohatra noraisinay tamin’ireo tononkiran’i abel ratsimba, ka anehoany ny maha-tompo an’andriamanitra 39 jereo ny tantaram-piainany 40 randrianjafy, fihirana ffpm, edisiona fahadimy, antananarivo, 2001, tak 125, atreho ny mpanomponao
Ny pluridictionnaire, 1977 dia namaritra fa, ny fanabeazana dia fampianarana na fampahalalana ny fitsipi-piaina eo amin ny fiarahamonina, ary koa fampivoarana ny toetra ara-batana sy ara-pitondran-tena, ary ara-tsaina, izay namolavolana ny olona iray. 13 ny dictionnaire education, encarta 2008 indray dia milaza fa asa fampitomboana, fanatsarana ireo fahalalana sy fomba fitondran-tena, ara-batana, ara- tsaina, ara-panahy, izay heverina ho zava-dehibe mba hahazoana ny fetram-pahalalana irina ny fanabeazana.14 regis-rajemisa raolison 2003 koa dia nilaza fa fanolokoloana ny zaza mba hanomezana azy toetra tsara ka hahatonga azy ho olom-banona ny fanabeazana araka ity mpandinika ity, dia fampivelarana ny saina hahalala misimisy kokoa ny zavatra tsara rehetra mba halainy tahaka na hiainany, ka hahatonga azy ho olom-banona no atao hoe fanabeazana. Tsy ny ara-tsaina ihany anefa fa tafiditra amin izany koa ny ara-panahy sy ara-batana. 1.1.1.2 araka ny mpandinika
Ireny karazana tahiry ifanaovan’ny mpanome sy ny tompon-draharaha ihany koa izy io satria ireo vola ireo dia averin’ny tompon-draharaha amin’izay nanome azy rahatrizay ka tonga ny fotoana hamadiahan’izy ireo. Izay no maha atero ka alao azy araka izany, misy ny manome vola betsaka mba ho fitsinjovany ny fotoana hamadihany ho an’ny fianakaviana rasamimanana manokana dia toy izao ny santionany amin’ny atero ka alao voarakitra ao amin’ny bokim-pianakaviana fafana 10 santionany amin’ny bokim-pianakaviana mirakitra ny atero ka alao.
Araka ny loharanom-baovao ihany koa dia tsy ahitana dokotera lehibe ireo tobim- pahasalamana ireo. Tsy manana afa-tsy mpitsabo mpanampy ny iray amin’izy ireo. Iray ihany koa ny mpampivelona, ary ny iray amin’ireo ihany no manana mpiasa madinika. Mbola manampy izany ny tsy fahampian’ny fanafody sy ny tsy fahampiam- pitaovana. Fafana fahenina famintinana ny lafiny fahasalamana
Fototra lehibe tsy azo atao tsinontsinona ny tontolo manodidina ny endri- pampianarana raha vao miresaka vahaolana na fanatsarana ny tontolon’ny fampianarana. Mahasahana lafin-javatra maro izany, ary manoloana ireo olana voatanisa teo aloha dia ireto avy ny andram-bahaolana mifanaraka amin’izany famolavolana fandaharam-pianarana, fandrindrana ny fomba enti-mampianatra, ary fampiasana fitaovana mifanaraka amin’ny vaninandro ankehitriny.
Miainga amin’ny zava-misy eo amin’ny fiarahamonina ny fandrafetana ny filam-panabeazana raha araka ny haitsikeran’i tyler 33 mahasahana ny lafim- piainana rehetra eo amin’ny fiarahamonina araka izany izy io, dia ny mponina, ny toe-karena, ny politika, fanabeazana, tontolo iainana, kolontsaina ary ny sosialy. Ireo lafim-piainana ireo izay tsy inona fa ny zava-misy eo amin’ny fiarahamonina iray manontolo mihitsy.
Maro ny teny ahitana olana amin ny zanapeo sosona ao sy oa rehefa tononina fa tsy ireo teny voasokajy ao anaty fafana ireo ihany. Anisany miteraka olana amin ny fanaovana verindroa izany satria ny feo no entin ny mpiteny manoratra ka mandiso sy manafangaro ny voambolana roa tsy mitovy. Na ny fototeny na ny matoanteny dia mety ho disoin ny fifamadihana zanapeo.
Ny filalaovana amin’ny fanovana endri-javatra ambaran’i s. Rajaona fa ny fahaizana mamorona fanovana endri-javatra dia miankina amin’ny fahaizana milalao amin’ny elanelana ara-panovana endri- javatra 147. Ny elanelana eo amin’ny oharina sy ny anoharana no atao ho elanelana ara-panovana endri-javatra 148. Ato amin’ny hira gasy, ny elanelana lehibe eo amin’ny oharina sy ny anoharana no miteraka ny mahatsikaiky. Miankina amin’ny safidy eo amin’ny anoharana io elanelana ara-panovana endri-javatra io. Santionany eo amin’ny anoharana nofidin’ny mpiventy hananganana fanovana endri-javatra, ka niteraka ny mahatsikaiky no aseho eto.
Tamin’ny hazavana mahery setra 126 nisy fotoana anefa, taorian’ilay fahataitairana teo am-pahitana ny randram- bao, fa ny randram-bao mahataitra , nampitsaha-ketrika izany hafanam-po izany ka izao ohatra raha atao antontanisa ny poezia nivoaka tao amin’ny vaovao frantsay malagasy 1898 02 1899 05 1900 02 1900-1905 00 127 azo lazaina ho natory izany ny mpanoratra teo, na nangina ny literatiora. Raha gazetim-piangonana sy gazetim-panjakana ihany no nisy teo aloha dia hanamarika ny fi- voaran’ny poezia malagasy kosa ny fivoahan’ny gazety basivava tamin’ny taona 1906. Tsy resaka fitoriana ny filazantsara amin’ny alalan’ny tononkira ihany ny vontoatin’ny poezia fa nahasahana ny fiainana andavanandro. Nanomboka teto indray kosa dia nifoha ka niroborobo indray ny poésie amin’ny fomba vaovao. Tokony hampahatsiahivina fa ry jupiter sy stella na rainizanabololona sy ed. Andrianjafitrimo dia samy mpivavaka kristianina tao amin’ny fiangonana ambohitantely, izay hany fiangonana niasan’ny misionera telo tonta dia ny ffma, ny lms, ary ny mpf. Tena taizan’ny misionera ireo; indrindra koa fa ny fandalovany nianatra tao ambohijatovo atsimo, niandraiketan’i dr standing, dia nanamafy ny filofosany tamin’ny fianarana hamorona poezia araka ny fomba vaovao nentin’ny vazaha. Ity taleny ity mantsy dia vaky vava hoe asa any aoriana any, raha mba hisy izany poeta malagasy izany nahamenatra ny malagasy sasany ny hainteny sy ny tononkalo fa mampiseho ny maha baribarianina antsika malagasy, hono 128 koa vato namelan-kafatra tokoa izy roa lahy ireo ka ny resadresaka misarina fampianarana nataony isan-kariva tao amin’ny biraon’io gazety basivava io no nitaiza sy nanefy ny tanora fahizany teo amin’ny famoronana ny poezia. Tao no nianatra nampiady rima ry ny avana, radium rhosalis, ratsimiseta j. , ramandiamanana sy ny sisa naravon’i jupiter amin’ny bokiny lesona tsotsotra
Toy izay ny fisehoan’ny santionan’ny fampianarana natrehina tany an- toerana. Taorian’ireo lesona ireo anefa, dia nisy ny fanadinana an-tsoratra nampanaovina ny mpianatra izay natao nandritra ny ora roa. Toy izao manaraka izao ny endriky ny fanontaniana sy ny vokatra azo tamin’izany.
Midadasika tokoa araka izany ny sehatra ivelaran’ny fitiavana amin’ity mpanoratra ity. Nezahin’ny mpanoratra ny hanome aina ireo endri-pitiavana maro samihafa nohirainy tao amin’ny asa sorany ireo. Koa hodinihina ao amin’ny fizarana fahatelo àry ny amin’ireo fomba samihafa nentin’i niry-solosoa nandoko ny fitiavana ao amin’ny asa sorany.
Ny anjara asa fanadinana, dia karazana fitsapana fifindran-kilasy na firosoana amin’ny dingana manaraka c. E. P. E, b. C mba hahafahan’ny mpampianatra manao tamberina ny traikefa sy ny fahalalana voarain’ny mpianatra. Ny tanjona dia ny fanasokajiana, na fanomezana fanamarinam-pahaizana ny mpianatra tsirairay. Izany hoe atao aorian’ny fahavitan’ny lesona maromaro ity fanombanana ity. Araka ny hevitr’i g. De landsheere, dia toy ny fifaninanana no ataon’ny mpianatra, ka arakaraka ny zava-bitany no anomezana isa azy natao hanomezana isa ny anjara asa fanadinana. Io isa azo io no amoahana ny vokatra araka ny tanjona voafaritra ao amin’ny fitsapana, na araka ny tanjon’ ireo karazana tombana hafa ahazoana isa , na anesorana isa, arakaraka ny fitsipika misy 66
Teny famaranana eto am-pamaranana, dia tsiahivina fa literatiora an-tsoratra miompana amin’ny fanabeazana no navoitra tamin’izao asa fikarohana izao. Nosafidina manokana izany lohahevitra izany amin’ny maha mbola vitsy mpitrandraka azy, nefa dia ilaina amin’izao fotoana izao. Ankoatra izany, dia hoentina hampahafantarina ny mpamaky ny fisian’ny mpanoratra toa an-drabenja solomon, izay anisan’ny namelo-maso ny tenim-pirenena ny asa fikarohana. Eo ihany koa ny faniriana hanely ny asa sorany ho fanta-daza eo amin’ny sehatry ny zava-kanto sy ny fampiaanrana mba hitondra fanavaozana sy fanatsarana. Nandalo dingana maromaro ny fomba nentina nanatanterahana ny asa. Nanombohana azy dia ny fanatonana ny mpampianatra mpitarika, izay nanoro hevitra ny amin’ny mpanoratra azo anaovana fanadihadiana. Rabenja solomon no mpanoratra niantefan’ny safidy. Koa rehefa tapaka ny hevirtra, dia nanatona an-dramatoa rabenja solomon, andefimandrin’ny mpanoratra tany an-tokatranony ny tenanay. Nifanakalo hevitra sy nidinidinika. Taorian’izay, natomboka ny famakiana sy ny fanasokajiana ireo tara-kevitra miresaka ny fanabeazana, ary novakina ny boky nifanandrify tamin’izany. Navoitra tamin’izao fanadahadiana izao ny lohahevitra mikasika ny fanabeazana tarafina ao amin’ny amboaran-tononkalo ako sy antso. Mizara telo miavaka tsara any famelabelarana, ary samy ahitana toko telo avy. Nofariparitana tao amin’ny fizarana voalohany fa, rabenja solomon, mpanoratra mpanabe dia iray amin’ireo kintan’ny taon-jato faha xx. Nisongadina tao amin’ny toko voalohany ny fiaimpiainan’ny mpanoratra ankapobeny amin’ny maha olon-tsotra azy, ka ny loharano nipoirany sy ny fiankohonany, ny fifandraisany tamin’ny ankohonanny sy ny fianakaviany, ary ny fiaimpiainany teo amin’ny sehetry ny finoana sy ny fiarahamonina
Manana ny fombany sy ny fifandaminany ny tantsaha amin’ny fanatanterahana asa iombonana. Manana ny paikadiny ihany koa ny fikrifama amin’ny fananganana fotodrafitrasa rano fisotro madio, fidiovana ary fanadiovana. Fananganana amin’ny alalan’ny zava-misy ao an-toerana no ataon’ny fikrifama izay mila ny fandinihana ny amin’ny fampandraisana anjara ny mponina hoenti-manao ny fampandrosoana sy manorina ny fandrosoana.
Andl 1-4 o! Velaro k’akopahy ny elatrao, ry nofy, ’ndao isika hiolomay any ankoatran-drahona any! ’ndeha hilaozantsika kely ’ty gilaoby feno nofy! Feno ratra, feno vono, feno tsetra sy tomany! Andl 13 -16 any isika no hihira sy hikalo hasambarana! Tsy ho henontsika intsony ny fitabataban-tany! 15 any isika no higoka ’zany tsirom-pitsaharana, loharano tsy mba ritra, ody sento sy tomany!
Raha teo amin’ny resaka fitondrana àry no asiana teny dia miharihary tanteraka ny tsy rariny ataon’ny mpitondra. Masi-mandidy tamin’ izay rehetra nataony izy ireo satria endrika didy jadona no nampiharany tamin’izany. Amin’ny ankapobeny dia nomena ny frantsay avokoa ireo sampana fibaikona rehetra152; koa tsy misy afa-manohitra izay tian’ny mpitondra atao. Tafalatsaka tanteraka ao anatiny ny hoe izy mpampiasa, ary ny malagasy no mpiasa. Niharihary tanteraka ny fanandevozana ny malagasy. Ohatra amin’ ireny ny fomba famindrana toerana ireo mpiasam-panjakana. Rehefa tiana hafindra dia hafindra ary tsy misy afaka misakana izany. Izay tian’ny goverinora tanterahana dia tsy maintsy efaina. Tsy misy fandraharahana azo atao mihitsy amin’ izany. Toy izao no anehoan’ny tantara foronina izany izy no mose rahaingo goverinera tsy maintsy mihaino ny kabariny ny mpiantsena rehetra vary tototry ny atsanga anie isika tantsaha e! Voatery setra havozona ka tsy misy hiolanolanana avotry ny rafy
Antony avy amin’ny fandaharam-pianarana matetika dia antony avy amin’ny fandaharam-pianarana tsy maintsy enjehina sy tratrarina no mahatonga ny fampianarana ho lasa lesona tolotra. Manamafy izany i nadeaud, 1996 225 , raha miresaka ny fanombanana ny fandaharam-pianarana izy, dia voalazany fa io fandaharam pianarana io dia azo heverina fa fanenjehana ny tanjona izay tsy maintsy tratran’ny mpianatra mba hahazoany mari-pahaizana .39 izany hoe mba hahazoana ny mari-pahaizana any amin’ny faran’ny taom-pianarana dia tsy maintsy manenjika ny lesona izay voafaritry ny fandaharam-pianarana ny mpampianatra. Ka na ho lesona tolotra aza ny fomba hampitana izany dia tsy mampaninona azy. Eo ihany koa ny tsy maintsy hanarahana izay voalazan’ny fandaharam-pianarana. Manaporofo izany ny zava-nitranga tamin’ny repôblika voalohany raha ny hitanay tamin’ny fikarohana izay nataonay tamin’ireo tahirin-kevitra maro toy ny fandaharam- pianarana dia mbola nanaraka ny fomba fampianarana tamin’ny andron’ny fanjanahantany ny mpampianatra dia ny approche thématique ny lohahevitra hianarana dia ny hita ao amin’ny fandaharam-pianarana, izany hoe ny fanjakana no mamaritra azy. Ny ataon’ny mpampianatra araka izany, dia ny manao izay hahazoan’ny mpianatra ny lohahevitra izay ampianarina fotsiny. Tsy misy tanjona mazava loatra amin’ny fampianarana ary natolotra avokoa ny lesona rehetra. Antony avy amin’ny tantaran’ny fampianarana teto madagasikara tsy azo lavina fa ny fomba fampianarana na any ivelany na eto madagasikara dia misy ifandraisany mandrakariva amin’ny tantaram-pirenena. Mba hanamarinana izany ary dia hojerena amin’ny alalan’ity fafana manaraka ity ny tantaran’ny fampianarana teto madagasikara taorian’ny nahazoana ny fahaleovan-tena .
Tsy ho tonga lafatra ny zava-kanto vita amin’ny teny raha tsy ao ny talentan’ny mpamorona azy. Nomen’andriamanitra talenta tokoa ity mpanoratra ity, ary izany dia hita taratra fony izy zaza. Ny fampanantenana izay nataony fony kely dia azo lazaina ho fambara fa ho lasa mpanoratra malaza i jean nalisoa ravalitera. Amboaliko fa aza matahotsa hoy ny valin-teniny tamin-drainy raha nobedesina tamin’ny fandrovitany ny boky misy ny tahirin- tononkalon-drainy izy.20 ny rainy mantsy dia mpanoratra tao amin’ny gazety sakaizan’ny tanora sy ny gazetim-panjakana ary ny gazetin’y sekoly paul minault. Paloma no solona anarana nentiny tamin’izany, ary tara-kevitra novoiziny tamin’izany ny fitiavana eo amin’ny olon-droa, ny fitiavan-tanindrazana. Ny raiben’i jean nalisoa ravalitera ihany koa dia
Tsy inona fa fiainan’olona iray na maromaro, na fianakaviana iray mihitsy no tantaraina. Fiainana izay voafaritra mazava ny toe-piainana iray no resahana na milafika amin-javatra iray momba izany. Izay niseho tamina toerana iray na maromaro nandritra ny fotoana voafetra. Ireo olona tantaraina ao ireo ny fiainany no antsoina hoe mpandray anjara. Ny mpandray anjara dia tokony eo amin’ny telo 3 hatramin’ny dimy 5 matetika no sahaza. Kendrena mantsy mba tsy ho very amin’ny feon’ireo mpilalao mamelona ireo mpandray anjara maro loatra miteny ny mpihaino. Atao ihany koa izay mba hahatonga ny fiainan’ireo mpandray anjara ireo ho toy ny marina azo inoana ka manampy amin’ny fanantaterahana izany ny filalaovana amin’ny toerana hampifanarahana amin’ny bika amam-pihetsik’ireo mpandray anjara sy ny fizotry ny tantara. Tsy latsa-danja amin’izany koa anefa ny fotoana toy ny fizaran-taona, ny andro ny ora mba hampiorana ny fahavelomany.
Samy manana ny vidiny ireo boky tsirairay ireo eny amin’ny toerana fivarotam-boky. Ny boky lovako t12 no lafo indrindra, satria 12 000 ariary50 ny vidin’ny iray. Ny boky fary mamy t12 no manaraka azy, satria dia 5 400 ariary51 ny vidin’ny iray. Tsy ahitana ny boky collection littéraire lagarde et michard xixèsiècle kosa eny amin’ny trano fivarotam-boky, ka tsy fantatra ny vidiny. Tsy maintsy mankeny amin’ny mpivarotra boky tonta raha mitady azy. Manodidina ny 5 000 ariary52 ny vidin’ny iray eny. Somary lafolafo ihany ny lovako t12 raha izany. Marina fa tsy dia be loatra akory izany hoe 12 000 ariary izay raha mitaha amin’ny ron-doha lanin’ny mpanoratra teo amin’ny famolavolana ny boky. Eo rahateo ny fandaniana samihafa tsy maintsy ho nataony. Kanefa fantatra ihany koa ny fahefa-mividin’ny ankamaroan’ny malagasy ankehitriny. Koa tsara ny handanjalanjana tsara ny vidin’ny boky fampianarana mba ho maro no ho afaka hividy azy.